മനം നിറയാതെ ക്ഷീര കര്ഷകര് കിളിമാനൂര്: കൊവിഡ് പ്രതിസന്ധിയില് ദുരിതത്തിലായ ക്ഷീരകര്ഷകര്ക്ക് ഇരട്ടപ്രഹരമായി കാലിത്തീറ്റ വില വര്ദ്ധന.ഉത്പാദനച്ചെലവും വരുമാനവും തമ്മില് കൂട്ടിമുട്ടിക്കാന് പാടുപെടുമ്ബോഴാണ് ഇടിത്തീപോലെയുള്ള വിലക്കയറ്റം. സര്ക്കാര് സംരഭമായ കേരള ഫീഡ്സ്, മില്മ തീറ്റ എന്നിവയ്ക്ക് വില കൂട്ടുന്നതനുസരിച്ച് സ്വകാര്യ കമ്ബനികളും വില കൂട്ടുകയാണ്. യാതൊരു മാനദണ്ഡവുമില്ലാതെയാണ് കമ്ബനികള് ഇടയ്ക്കിടെ കാലിത്തീറ്റയുടെ വില വര്ദ്ധിപ്പിക്കുന്നതെന്നാണ് കര്ഷകരുടെ പരാതി. ക്ഷീര കര്ഷകരില് നിന്ന് ചെറുകിട സംഘങ്ങള് വാങ്ങി പരിശോധിച്ചു ഉറപ്പുവരുത്തുന്ന ഗുണ നിലവാരം ബി.എം.സികളില് ലഭിക്കുന്നില്ലന്നും ആക്ഷേപമുണ്ട്. അടിക്കടിയുള്ള കാലിത്തീറ്റ വില വര്ദ്ധന, പുല്ലിന്റെ ലഭ്യത കുറവ്, കച്ചില്, തീറ്റ എന്നിവയുടെ വിലകയറ്റവും കാരണം പശുവളര്ത്തലില് നിന്ന് കര്ഷകര് പിന്തിരിയുകയാണ്. ബാങ്കുകളില് നിന്ന് വായ്പയെടുത്ത് പശുക്കളെ വാങ്ങിയവര് പണം തിരിച്ചടയ്ക്കാന് കഴിയാതെ വിഷമിക്കുകയാണ്. നഷ്ടം വരുന്ന വഴി മില്മയുടെയും കേരളാ ഫീഡ്സിന്റെയും കൂടിയ ഇനം കാലിത്തീറ്റയ്ക്ക് 50 കിലോ ചാക്കൊന്നിന്1345 രൂപയാണ് വില. സ്വകാര്യ കമ്ബനിയുടേതിന് 1390 രൂപയും. അസംസ്കൃത വസ്തുക്കളുടെ ക്ഷാമവും വില വര്ദ്ധനയുമാണ് കാലിത്തീറ്റയുടെ വില വര്ദ്ധിക്കാന് കാരണമെന്നാണ് കമ്ബനിക്കാര് പറയുന്നത്. 2018ല് 950 രൂപയായിരുന്നു സ്വകാര്യകമ്ബനിയുടെ കാലിത്തീറ്റയുടെ വിലയെന്ന് കര്ഷകര് ചൂണ്ടിക്കാട്ടുന്നു. ഈ തുക മുടക്കി കാലികളെ വളര്ത്തുന്നത് ലാഭക്കച്ചവടമാവില്ലെന്ന് ക്ഷീരകര്ഷകര് കണക്കുകള് സഹിതം പറയുന്നു.